Juryen (roman)

The Runaway Jury er en roman skrevet av den amerikanske forfatteren John Grisham, og var Grishams syvende roman. Den innbundne første utgaven ble publisert av Doubleday Books i 1996.

Romanen ble publisert igjen i 2003, samtidig med utgivelsen av Runaway Jury, en filmatisering av romanen - med Gene Hackman, Dustin Hoffman, John Cusack og Rachel Weisz i de viktigste hovedrollene.

Handling 
Wendall Rohr og hans team av erstatningsadvokater har anlagt sak på vegne av saksøker Celeste Wood, hvis ektemann døde av lungekreft - mot tobakk-selskapet Pynex. Rettssaken skal avholdes i Biloxi, Mississippi, en delstat som antas å ha gunstige lover når det gjelder erstatninger og sympatiske jury-medlemmer. Men før juryen i Pynex-rettssaken har blitt tatt i ed, forsøker Nicholas Easter å sette sammen den juryen han selv ønsker - sammen med en mystisk kvinne kjent bare som Marlee.

Rankin Fitch, en lyssky "konsulent" som tidligere har ledet åtte vellykkede rettssaker på vegne av tobakksindustrien, har plassert et hemmlig kamera i rettssalen for å observere saksgangen - samtidig som han sitter på sitt eget kontor i nærheten. Fitch planlegger å utpresse jury-medlem Millie Dupree, og bestikke jury-medlemmet Lonnie Shaver. Han forsøker også å nå et annet jury-medlem, Rikki Coleman, og truer med å avsløre aborten hennes til hennes ektemann. Samtidig som rettssaken fortsetter, blir Fitch oppsøkt av Marlee med et forslag om å "kjøpe" dommen.

I mellomtiden arbeider Easter fra innsiden for å få kontroll over juryen. Han forsøker å fremstå som varmhjertet, sympatisk og hjelpsom ovenfor jury-medlemmer som han muligens kan trekke i sin retning. Men han kan også være ganske hensynsløs ovenfor jury-medlemmene som viser seg vanskelige å håndtere. Easter klarer å bli valgt som ny jury-formann, etter at den forrige formannen ble syk (som følge av at Nicholas puttet noe i kaffen hans) og Easter klarer også å narre og manipulere dommeren ved gjentatte ganger. I mellomtiden opptrer Marlee – Easters partner / elskernne – som hans agent på utsiden av jury-rommet. Hun overbeviser Fitch om at Easter kan kontrollere hele juryen, og kan avgi enhver dom som de selv ønsker.

Marlee gir Fitch inntrykk av at deres formål utelukkende handler om penger: å selge dommen til høystbydende. Likevel legger Fitch ned en stor innsats, i håp om å oppdage hennes virkelige navn. Dette viser seg etter hvert å være ekstremt vanskelig, og detektivene som blir ansatt av Fitch uttrykker motvillig respekt for hennes evne til å skjule sporene hennes. Når rettssaken når sitt klimaks, går Fitch – fortsatt i mørke om Marlees fortid – med på forslaget hennes om å betale 10 millioner dollar for en gunstig dom. Først etter at pengene er ugjenkallelig overført til en offshore-konto, oppdager detektivene sannheten: Marlee er faktisk en aktivist som misliker tobakk-industrien, etter at begge foreldrene døde som følge av omfattende røyking. Dermed innser Fitch at han har 10 millioner dollar, i tillegg til å ha "mistet" hele rettssaken.

I mellomtiden: i det lukkede jury-rommet overbeviser Easter resten av juryen om å si seg enig med saksøkeren, og gi 2 millioner dollar i kompensasjon til saksøkeren samt 400 millioner dollar i strafferstatning. Selv om Easter ikke er i stand til å påvirke hele juryen, klarer han likevel å få ni av tolv jury-medlemmer til å støtte ham: tilstrekkelig for en gyldig dom, i en sivil rettssak. Pynex og dets forsvarsadvokater blir knust. På Caymanøyene driver Marlee med blankosalg av tobakksselskapenes aksjer, og tjener en enorm gevinst fra de opprinnelige 10 millioner dollar hun tidligere hadde mottatt fra Fitch. Easter forsvinner kort tid etter rettsaken fra Biloxi, og forlater USA. Nå er Easter og Marlee velstående, og er godt fornøyde med at de oppnådde rettferdighet - etter å ha ført et knusende slag mot tobakksindustrien, som nå er sårbar for et snøskred av ytterligere søksmål fra andre.

Karakterer 
 Wendall Rohr: En vellykket erstatningsadvokat, som saksøker større selskaper i Mississippi.
 Durwood Cable: Bokens viktigste advokat
 Rankin Fitch: En "konsulent" som tidligere arbeidet for store tobakk-selskaper. Beryktet for å bruke uetiske opplegg for å vinne rettssaker.
 Nicholas Easter: Rettssakens avgjørende jury-medlem. Det virkelige navnet var Jeff Kerr. Han gikk tidligere under navnene David Lancaster eller Perry Hirsch. Studerte rettsvitenskap i to år, før han møtte Marlee.
 Marlee: Kjæresten til Nicholas Easter. Det virkelige navnet er Gabrielle Brant. Begge foreldre henne døde, på grunn av røyking.
 Frederick Harkin: Dommer under rettssaken Wood v. Pynex
 Loreen Duke: Et jury-medlem. Skilt alenemor med to barn.
 Angel Weese: Et jury-medlem. Kjæresten er Derrick Maples, som ble bestukket av Rohr for å å overbevise Angel om å stemme som han ønsker.
 Lonnie Shaver: Jury-medlem. Leder for et supermarked.
 Frank Herrera: Pensjonert oberst. Jury-medlem som var fiendtlig innstilt mot Nicholas Easter.
 Herman Grimes: formann for juryen. Veldig nøytral, og følger dommerens beskjeder grundig. Fjernet på grunn av plutselig sykdom den siste morgenen av rettssaken. Men denne "sykdommen" ble i hemmelighet skapt av Nicholas gjennom å dope Herman. 

John Grisham
Kriminalromaner
Bøker fra 1996